Qeveria e Pajtimit Kombëtar

Qeveria e Pajtimit Kombëtar ishte qeveria që drejtoi Shqipërinë gjatë periudhës 9 Mars 1997-29 qershor 1997. Ajo u krijua si pasojë e ngjarjeve të vitit 1997, të nxitura nga falimentimi i skemave piramidale. Kjo qeveri erdhi 1 javë pas dorëheqjes së qeverisë së Aleksandër Meksit, më 2 Mars 1997. Kjo qeveri u krijua falë vullnetit politik të partive kryesore të vendit dhe ndërhyrjes ndërkombëtare. Në datat 6 dhe 9 Mars 1997, në kulmin e trazirave në vend, forcat politike nënshkruan marrëveshjen për krijimin e qeverisë së re, me pjesëmarrje të gjerë politike. Kryetar i saj u zgjodh socialisti Bashkim Fino, kryetar i Bashkisë Gjirokastër. Qeveria e re u votua më 11 Mars 1997 nga parlamenti dhe u dekretua nga Presidenti i Republikës, Sali Berisha më 12 Mars. Fino shpalli si program të qeverisë 4 pika kryesore: stabilizimin e rendit publik dhe vendosjen e qetësisë, stabilizim të situatës ekonomike dhe të furnizimit të popullit, zotërimin e gjendjes financiare dhe përgatitjen e zgjedhjeve të lira.
 Bazuar në nenin 28, pika 7 dhe në nenin 33 të ligjit 7491, datë 29.04.1991 "Mbi organet kryesore kushtetuese", me propozim të Kryeministrit Bashkim Fino, Presidenti shqiptar Sali Berisha dekretoi Këshillin e Ministrave që vijon si më poshtë:
Emri MbiemriMinistër i/eerdhivitishkoivitiPartia Bashkim Fino Kryeministër  9 Mars   1997   29 qershor  1997 Socialiste Belul Çela  Brendshëm   9 Mars  1997    29 qershor   1997 Demokratike Shaqir Vukaj Mbrojtjes  9 Mars  1997    29 qershor    1997 Socialiste Arian Starova Jashtëm  9 Mars  1997    29 qershor    1997 Aleanca Social-Demokrate Arben Malaj Financave  9 Mars  1997   29 qershor    1997 Socialiste Spartak Ngjela Drejtësisë  9 Mars  1997   29 qershor    1997 Lëvizja e Legalitetit Eduard Ypi Privatizimeve  9 Mars  1997    29 qershor    1997 Demokratike Astrit Kalenja Shëndetësisë dhe Mjedisit  9 Mars  1997   29 qershor   1997 Balli Kombëtar Myqerem Tafaj Arsimit të lartë dhe kërkimeve shkencore  9 Mars  1997    29 qershor    1997 Demokratike Luan Skuqi Arsimit dhe Sportit   9 Mars  1997    29 qershor   1997 Demokratike Haxhi Aliko Ushqimit dhe bujqësisë  9 Mars  1997    29 qershor    1997 Social-Demokrate Kastriot Shtylla Mineraleve dhe burimeve energjitike    9 Mars  1997   29 qershor   1997 Republikane Foto Dhuka Industrisë, transportit dhe tregtisë  9 Mars  1997    29 qershor    1997 PBDNJ Ëngjëll Ndocaj Kulturës, rinisë dhe gruas   9 Mars  1997    29 qershor   1997 Demokristiane Elmaz Sherifi Punës dhe çështjeve sociale  9 Mars  1997    29 qershor    1997 Socialiste Vasillaq Spaho Punëve publike, rregullimit të territorit dhe turizmit  9 Mars  1997    29 qershor    1997 Republikane
 Ekrem Kastrati-Sekretar i Përgjithshëm në Këshillin e Ministrave, Partia Demokratike 
 Lush Përpali-Sekretar shtetëror në Ministrinë e Brendshme, Partia Socialiste
 Ali Kazazi-Sekretar shtetëror në Ministrinë e Mbrojtjes, Partia Demokratike
 Pavli Zëri-Sekretar shtetëror në Ministrinë e Jashtme, Partia Socialiste

Ngërçi qeveritar i kimizmit të kësaj qeverie, parashikonte ndarjen në ushtrimin e kompetencës së detyrës, midis ministrit dhe sekretarit të shtetit. Kjo ishte pjesë e marrëveshjes së 9 marsit. Vlente për Ministrinë e Brendshme, Ministrinë e Mbrojtjes dhe Ministrinë e Punëve të Jashtme. Në këto ministri, firma e ministrit nuk vlente pa kundërfirmën e sekretarit të shtetit.
Me vendimin nr.171, datë 19.4.1997 “Për funksionet e sekretarëve të shtetit në qeverinë e pajtimit kombëtar”, Këshilli i Ministrave vendosi që sekretarët e shtetit do ushtronin funksione koordinuese dhe drejtuese të politikës në ministritë përkatëse, drejtonin veprimtarinë e përditshme të sektorëve të veçantë të ministrisë, etj. Kjo formë punë bënte të detyrueshëm kompromisin midis dy forcave kryesore politike nga njëra anë dhe nga ana tjetër rriste mundësinë e mosqeverisjes së shkaktuar nga moskoordinimi përkatëse.

 Referime 
 Revista Mapo :Marrëvshja e 9 marsit’97, ja si Fino u bë kryeministër 
 Agjencia Telegrafike Shqiptare :9 Mars 1997 
 Agjencia Telegrafike Shqiptare :10 Mars 1997 
 Agjencia Telegrafike Shqiptare :11 Mars 1997 
 Agjencia Telegrafike Shqiptare :12 Mars 1997 
 Agjencia Telegrafike Shqiptare :13 Mars 1997 

Kategoria:1997 në Shqipëri
Kategoria:Kabinetet e Shqipërisë